Viborger Samler, 1848-09-23
Det hedder fremdeles i en i Hamb. Corresp. indrykket Efterretning fra Berlin af 13de Septbr., at medens Berlin glæder sig ved en sjelden Rolighed, begynder det ellers saa stille Potsdam at blive uroligt. Saaledes udøvedes igaar Aftes (den 12te Septbr.) af en Deel af de der garnisonerende Garderegimenter og af en Deel af Befolkningen slemme Excesser. Oprindelsen til denne Tumult skal være følgende: J det første og andet Garde Regiment circulerede en Adresse til den Deputerede Stein- og til Nationalforsamlingen, hvori man vilde udtale sin Tak for de under 9de Aug. fattede Beslutninger, fremkaldte i Anledning af de af en Deel af Militairet begaaede Excesser i Fæstningen Schweidnitz. (Vi tillade os i Korthed at anføre de omtalte Resolutioner: Nationalforsamlingen beslutter at udnævne af sin Midte en Commission, der har at afsende et eller flere Medlemmer til Schweidnitz for at inquirere om Aarsagerne til den forefaldne blodige Conflict imellem Borgerne og Militairet i denne Fæstning; Nationalforsamlingen beslutter fremdeles at opfordre Ministeriet til strax at bortfjerne fra Schweidnitz de Troppeafdelinger, der have compromitteret sig under Excesserne, – for at forebygge nye Conflicter. Endvidere beslutter Nationalforsamlingen, at Krigsministeren opfordres til at udstede til Hæren den Befaling, at Officiererne have at afholde sig fra alle reactionaire Bestræbelser, ei alene undgaae Conflicter af enhver Art med de Civile, men meget mere, ved at nærme sig til Borgerne, lægge for Dagen, at de med Oprigtighed og Hengivelse ville medvirke til den constitutionelle Retstilstands Bestaaen. Endelig antoges ogsaa med 180 Stemmer imod 179 et Amendement, – hvorved Udtrædelsen, af Hæren gjøres de Officierer, der ikke deri ere enige, til en Ærespligt.) Denne Adresse confiskeredes af en Officier; den saaledes fremkaldte Misfornøielse og Uvillie forøgedes derved, at indflydelsesrige Personer havde samlet Penge for at lade disse uddele til de Soldater af det andet Garderegiment, der isærdeleshed havde udmærket sig i Kampen i Berlin (den 18de og 19de Marts).De i Adresseanliggendet deeltagende Soldater (deres Antal skal være 700) gjorde deres Kammerater Bebreidelser, fordi de havde taget imod "Blodpenge, og de overtalte en Deel af dem til at give Pengene tilbage. Da de tvende Regimenter derefter rykkede ud for at exercere, holdt den commanderende Officier til Tropperne en Tale, hvori han skal have yttret, at man ved en 3 Dages Exerceering skulde vide at betage dem deres Overmod." – Dette bevægede et stort Antal Soldater til at stille deres Geværer sammen, saa at man saae sig nødsaget til at commandere Tropperne tilbage og arrestere flere af Hovedmændene. J Staden, Potsdam fraterniserede Soldaterne og Jndvaanerne; de bragte "Berlinerfolket" og "Revolutionen, Hochs, udskjeldte de reactionaire Officierer, og sloge Vinduerne indi Commandanturbygningen. Borgervæbningen og Krigsreserverne sammenkaldtes ved Allarmtrommen, men de til disse Corps hørende Mandskaber mødte kun langsomt og i et ikke stort Antal; Scandalen tiltog; man forsøgte paa at de opføre Barricader, de Theatret besøgende Personer styrtede ængstelige til deres Hjem, og først de opmarscherede Gardes du Corps lykkedes det at gjenoprette Roligheden. - Det Forefaldne kan have vigtige Følger, naar man overveier, at hine tvende Garderegimenter ansees som Eliten i den preussiske Hær, og at en Optræden af en Deel af disse Krigere kan finde Efterlignelse i en Deel af Hæren.